Author: koki
Last saved by: inovecka
Company: Abyss Studios, Ltd.

Vyhodnotenie medzirezortného pripomienkového konania

Návrh zákona návrh zákona, ktorým sa zrušuje zákon č. 381/1996 Z. z. o Protidrogovom fonde v znení zákona č. 168/2008 Z. z. 

Spôsob pripomienkového konania | Vzhľadom ku kritickej situácii v Protidrogovom fonde, ktorý už dlhší čas neplní účel, na ktorý bol zriadený, ako aj vzhľadom na jeho zadlženosť, ktorá rastie každým dňom.
Počet vznesených pripomienok, z toho zásadných | 42  / 0
Počet vyhodnotených pripomienok | 30
Počet akceptovaných pripomienok, z toho zásadných | 24  / 0
Počet čiastočne akceptovaných pripomienok, z toho zásadných | 0  / 0
Počet neakceptovaných pripomienok, z toho zásadných | 6  / 0
Rozporové konanie (s kým, kedy, s akým výsledkom) |
Počet odstránených pripomienok |
Počet neodstránených pripomienok |
Predkladateľovi bolo predložené aj stanovisko riaditeľa Protidrogového fondu, ktorým sa predkladateľ zaoberal. Jeho navrhovaná nová formulácia textu zákona nebola akceptovaná. Stanovisko k zrušeniu Protidrogového fondu predložené jeho riaditeľom  je čiastočne akceptované.

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo výstavby a regionálneho rozvoja Slovenskej republiky | | | | x
2 . | Úrad pre verejné obstarávanie | | | x |
3 . | Úrad priemyselného vlastníctva Slovenskej republiky | 1 (1o,0z) | | |
4 . | Generálna prokuratúra Slovenskej republiky | 2 (2o,0z) | | |
5 . | Protimonopolný úrad Slovenskej republiky | | | | x
6 . | Republiková únia zamestnávateľov | | | | x
7 . | Ústredie práce, sociálnych vecí a rodiny | | | | x
8 . | Centrum pre medzinárodnoprávnu ochranu detí a mládeže | | | | x
9 . | Národný bezpečnostný úrad | 2 (2o,0z) | | |
10 . | Konfederácia odborových zväzov Slovenskej republiky | | | | x
11 . | Asociácia zamestnávateľských zväzov a združení Slovenskej republiky | | | | x
12 . | Národná banka Slovenska | 1 (1o,0z) | | |
13 . | Európske spotrebiteľské centrum | | | | x
14 . | Ministerstvo financií Slovenskej republiky | 4 (4o,0z) | | |
15 . | Ministerstvo zahraničných vecí Slovenskej republiky | 3 (3o,0z) | | |
16 . | Ministerstvo obrany Slovenskej republiky | 4 (4o,0z) | | |
17 . | Najvyšší kontrolný úrad Slovenskej republiky | | | | x
18 . | Úrad jadrového dozoru Slovenskej republiky | | | x |
19 . | Štátny dopravný úrad | | | | x
20 . | Odbor aproximácie práva sekcie vládnej legislatívy Úradu vlády SR | | | | x
21 . | Štatistický úrad Slovenskej republiky | 5 (5o,0z) | | |
22 . | Ministerstvo práce, sociálnych vecí a rodiny Slovenskej republiky | 1 (1o,0z) | | |
23 . | Ministerstvo školstva, vedy, výskumu a športu Slovenskej republiky | 9 (9o,0z) | | |
24 . | Najvyšší súd Slovenskej republiky | | | x |
25 . | Úrad vlády Slovenskej republiky | | | | x
26 . | Správa štátnych hmotných rezerv Slovenskej republiky | | | x |
27 . | Úrad geodézie, kartografie a katastra Slovenskej republiky | | | | x
28 . | Úrad pre normalizáciu, metrológiu a skúšobníctvo Slovenskej republiky | | | | x
29 . | Ministerstvo pôdohospodárstva a rozvoja vidieka Slovenskej republiky | | | x |
30 . | Ministerstvo kultúry Slovenskej republiky | 3 (3o,0z) | | |
31 . | Ministerstvo dopravy, výstavby a regionálneho rozvoja Slovenskej republiky | 2 (2o,0z) | | |
32 . | Ministerstvo hospodárstva Slovenskej republiky | | | | x
33 . | Podpredseda vlády SR pre ľudské práva a národnostné menšiny | | | | x
34 . | Ministerstvo spravodlivosti Slovenskej republiky | | | | x
35 . | Konferencia biskupov Slovenska | | | | x
36 . | Ministerstvo zdravotníctva Slovenskej republiky | 1 (1o,0z) | | |
37 . | Odbor verejného obstarávania | | | | x
38 . | Ministerstvo vnútra Slovenskej republiky | 3 (3o,0z) | | |
39 . | Odbor právnych služieb a odvolacích konaní | | | | x
40 . | Ministerstvo životného prostredia Slovenskej republiky | | | x |
41 . | Úrad splnomocnenca vlády SR pre územnú samosprávu, integrovaný manažment povodí a krajiny | | | | x
42 . | Sociálna poisťovňa | 1 (1o,0z) | | |
| SPOLU | 42 (42o,0z) | 0 (0o,0z) | 6 | 21

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

ÚPV SR

§ 3 
Odporúčame zosúladiť znenie derogačného ustanovenia s bodmi 61. a 45. Legislatívnotechnických pokynov; tzn. za slovo "zákon" vložiť slová "Národnej rady Slovenskej republiky" a slovo "číslo" nahradiť slovom "č.".

O

A

Text je upravený v súlade s Legislatívnymi pokynmi - nachádza sa v § 5

GP SR

K § 2 
Zrušiť označenie odseku 1. 

Doplniť, na základe akých predpisov sa bude fond likvidovať (ak podľa obchodného zákonníka, tak túto skutočnosť uviesť aspoň formou odkazu a poznámky pod čiarou; v opačnom prípade určiť postup pri likvidácii priamo v návrhu zákona).

O

A

Text bol upravený.

GP SR

K § 1 
V odseku 1 vynechať charakteristiku Protidrogového fondu ako nadbytočnú a vypustiť zavedenie legislatívnej skratky (ďalej len „fond“). 

V odseku 2 pred slovo „účinnosti“ vložiť slovo „nadobudnutia“ a v druhej vete vypustiť nadbytočné slovo „je“.

O

A

Text bol upravený aj v súvislosti s pripomienkou ďalšieho pripomienkujúceho.

NBS | Názov návrhu zákona navrhujeme dať do súladu s paťdesiatymdruhým bodom legislatívnotechnických pokynov legislatívnych pravidiel vlády SR, a to za slovo „zákon“ navrhujeme doplniť slová „Národnej rady Slovenskej republiky“. | O | N | Uvedený bod Legislatívnotechnických pokynov sa nevzťahuje na názov zákona

MF SR

K § 1 
Je potrebné preformulovať ustanovenie § 1 ods. 2, ktoré oprávňuje fond na určité úkony po nadobudnutí účinnosti tohto návrhu, pričom toto ustanovenie nie je v súlade s § 2. Zároveň je v tomto ustanovení zavedená legislatívna skratka, ktorá je nadbytočná, pretože sa v ďalšom texte návrhu použije iba raz.

O

A

Text bol upravený .

MF SR

Všeobecne 
Návrh je potrebné upraviť gramaticky (napr. v § 1 ods. 2 za slovom „fond“ vypustiť slovo „je“, v § 2 ods. 1 uvádzacej vete za slovo „odo“ vložiť slovo „dňa“). Taktiež je potrebné jednotne upraviť názov zákona, pretože sa v návrhu uvádza rôzne.

O

A

Názov zákona je v celom materiáli zjednotený. Materiál obsahuje nové formulácie textu ustanvení, ktoré neobsahujú text napadnutý pripomienkou, preto ho nie je potrebné upravovať

MF SR

Všeobecne 
Beriem na vedomie, že návrh nebude mať vplyv na rozpočet verejnej správy ani na informatizáciu spoločnosti. Navrhujem však zvážiť doplnenie spôsobu vysporiadania vzťahov so štátnym rozpočtom, prípadne spôsobu vysporiadania dlhu neštátneho fondu.

O

A

V novo formulovanom texte sa upravuje likvidácia fondu - vymenovanie lividátora, oznámenie vstupu do likvidácie, 
ako aj ďalšie činnosti súvisiace s likvidáciou fondu.

MZV SR

Osobitnej časti dôvodovej správy 
V odôvodnení k § 1 odporúčame slovo "činnosti" za slovami "odo dňa" zmeniť na "účinnosti".

O

A

Text bol upravený aj v súlade s pripomienkou ďalšieho ripomienkujúceho orgánu.

MO SR

K názvu návrhu zákona 
 
Odporúčame zjednotiť názov návrhu zákona. Na Portáli právnych predpisov je uvedený názov „návrh zákona, ktorým sa zrušuje zákon č. 381/1996 Z. z. o Protidrogovom fonde v znení zákona č. 168/2008 Z. z.“, vo vlastnom materiáli je však uvedený názov „návrh zákona o zrušení Protidrogového fondu“.

O

A

Názov zákona je upravený.

MO SR

Všeobecne 
 
V celom materiáli odporúčame uviesť názov zákona o Protidrogovom fonde v súlade s § 91 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, z ktorého vyplýva, že zákon sa bez slovného spojenia „Národnej rady Slovenskej republiky“ označuje až od nadobudnutia účinnosti uvedeného zákona, t. j. od 1. januára 1997.

O

A

Text je upravený v súlade s pripomienkou.

ŠÚ SR

K materiálu 
Odporúčame doplniť, na koho prechádza majetok fondu, práva a povinnosti vyplývajúce z pracovnoprávnych, majetkoprávnych a iných vzťahov.

O

N

Protidrogový fond po zrušení nebude mať právneho nástupcu. Upravuje sa likvidácia fondu a výmaz z obchodného registra.

ŠÚ SR

K § 3 
Odporúčame text „Zrušuje sa zákon Národnej rady Slovenskej republiky č. 381/1996 Z. z. o ........“.

O

A

Text je upravený v súlade s pripomienkou.

ŠÚ SR

K § 2 ods. 1 
Odporúčame text bez číslovania odseku upraviť nasledovne „Fond do troch mesiacov od nadobudnutia účinnosti tohto zákona, prostredníctvom poverenej osoby 
a) vykoná činnosti súvisiace s likvidáciou fondu, 
b) podá návrh na výmaz fondu z obchodného registra.“.

O

A

Text bol upravený a doplnený aj podľa požiadaviek ďalších pripmienkujúcich subjektov.

ŠÚ SR

K § 1 ods. 2 
Odporúčame ponechať len prvú vetu.

O

A

Text bol formulovaný aj v súlade s pripomienkou ďalšieho pripoomienkujúceho subjektu.

ŠÚ SR

K § 1 ods. 1 
Odporúčame v súlade s čl. 7 Legislatívnych pravidiel vlády SR nasledovné znenie „(1) Protidrogový fond (ďalej len „fond“) sa zrušuje.“

O

A

Text je upravený v súlade s pripomienkou.

MPSVR SR

Všeobecná pripomienka: 
Z hľadiska tvorby práva je potrebné predložený návrh zákona upraviť vecne a legislatívnotechnicky a to tak, aby bol v súlade s osobitnými zákonmi, napríklad so zákonom č. 513/1991 Zb. Obchodný zákonník v znení neskorších predpisov( vo vzťahu k menovaniu likvidátora a výkonu jeho činností včítane riešenia pracovnoprávnych vzťahov, t.j. práv a povinností zamestnancov zrušovaného Protidrogového fondu), zákonom č. 7/2004 Z.z. o konkurze a reštrukturalizácii a o zmene a doplnení niektorých zákonov ( z predloženého návrhu je zrejmé, že protidrogový fond je v predĺžení a preto je žiaduce zvážiť postup podľa cit. zákona).

O

A

Materiál obsahuje upravený text, ktorý odkazuje na podporné použitie Obchodného zákonníka.

MŠVVaŠ SR

vlastný materiál 
V celom predloženom materiáli je potrebné uviesť správny názov zákona, a to v znení „zákon Národnej rady Slovenskej republiky č. 381/1996 Z.z. o Protidrogovom fonde v znení zákona č. 168/2008 Z.z.“.

O

N

V súčasnosti nie je potrebné pri citácii v názve zákona schváleného národnou radou uvádzať slová "Národnej rady Slovenskej republiky"

MŠVVaŠ SR

vlastný materiál 
Názov návrhu zákona vo vlastnom materiáli nezodpovedá názvu na ostatných súčastiach predkladaného materiálu. Vo vlastnom materiáli je uvedený názov „o zrušení Protidrogového fondu“, na ostatných súčastiach je uvedený názov „o zrušení zákona č. 381/1996 Z.z. o Protidrogovom fonde v znení zákona č. 168/2008 Z.z.“. Z uvedeného dôvodu je potrebné názov návrhu zákona zosúladiť a jednotne používať v celom predloženom návrhu.

O

A

Názvy v jednotlivých súčastiach boli uvedené do súladu.

MŠVVaŠ SR

K dôvodovej správe – všeobecná časť 
 
V súlade s čl. 17 ods. 2 Legislatívnych pravidiel vlády SR je potrebné doplniť súlad návrhu zákona s Ústavou SR, ústavnými zákonmi, zákonmi a medzinárodnými zmluvami a medzinárodnými dokumentmi, ktorými je SR viazaná.

O

A

Text bol doplnený

MŠVVaŠ SR

vlastný materiál 
K § 4 
Vzhľadom na predchádzajúcu úpravu a prečíslovanie odporúčame uviesť ako § 3.

O

N

Navrhovaná úprava nevyhovuje štruktúre navrhovanézo zákona

MŠVVaŠ SR

vlastný materiál 
K § 3 
Vzhľadom na úpravu znenia § 1 odporúčame § 3 ako nadbytočný vypustiť.

O

N

Zrušením samotného Protidrogového fondu nie je automaticky zrušený zákon. Preto je potrebné uviesť aj 
ustanovenie o zrušení zákona o Protidrogovom fonde.

MŠVVaŠ SR

vlastný materiál 
Odporúčame podrobnejšiu úpravu prechodu práv a povinností z majetkových a iných právnych vzťahov fondu.

O

N

Protidrogový fond nebude mať právneho nástucpu. Návrh zákona 
obsahuje úpravu likvidácie a výmaz z obchodného registra.

MK SR

§ 3 
Odporúčame vypustiť dvojbodku z ustanovenia § 3, a zároveň za slovo "zákon" doplniť slová "Národnej rady Slovenskej republiky".

O

A

Požadovaný text bol doplnený.

MK SR

Všeobecne k materiálu 
Odporúčame zosúladiť názov materiálu, aby bol identický vo všetkých častiach predkladaného materiálu.

O

A

Názov zákona bol upravený jednotne v celom materiáli.

MDVaRR SR

§ 3 
2. Začiatok znenia § 3 odporúčame upraviť takto: „Zrušuje sa zákon č. 381/1996 Z. z. ......“.

O

A

Text je upravený v súlade s pripomiekou.

MDVaRR SR

materiálu 
1.Odporúčame názvy návrhu používané v jednotlivých častiach materiálu (všeobecná časť dôvodovej správy, doložka zlučiteľnosti, doložka vplyvov) zjednotiť s názvom návrhu vlastného materiálu.

O

A

Upravené v súlade s pripomienkou.

MZ SR

K dôvodovej správe 

Žiadame, aby v dôvodovej správe k návrhu zákona, ktorým sa zrušuje zákon č. 381/1996 Z.z. o Protidrogovom fonde v znení zákona č. 168/2008 Z.z bolo uvedené, že zrušením Protidrogového fondu nezaniká potreba zabezpečenia doplnkového financovania pre plnenie úloh Národného programu proti drogám na celoštátnej úrovni a zároveň táto problematika bude riešená a finančne zabezpečená iným spôsobom. 

Odôvodnenie: Vzhľadom na potreby zabezpečenia plnenia časti úloh Národného programu boja proti drogám v rezorte zdravotníctva považujeme aj pre budúcnosť za potrebné, aby na celonárodnej úrovni existoval vytvorený a účelovo viazaný mechanizmus, prostredníctvom ktorého by aj poskytovatelia zdravotnej starostlivosti a ďalšie organizácie v sektore zdravotníctva mohli získať doplnkové finančné prostriedky pre plnenie úloh nepokrytých zo zdravotného poistenia alebo zo štátneho rozpočtu.

O

A

Doplnené do všeobecnej časti dôvodovej správy.

MV SR

Všeobecne 
Z návrhu zákona nevyplýva ako, na základe akých predpisov dôjde k likvidácii fondu. Nie je zrejmé, či sa majú na likvidáciu fondu použiť ustanovenia obchodného zákonníka. Ak áno, je nevyhnutné takýto postup ustanoviť v zákone, ak nie, treba spôsob likvidácie upraviť priamo v zákone.

O

A

Navrhovaná úprava je v texte zákona doplnená.

MV SR

K § 1 
V § 1 odporúčame odsek 1 upraviť takto „Zrušuje sa Protidrogový fond.“ Úradom navrhovaný text je zbytočne dlhý, nepotrebný; legislatívna skratka vzhľadom na roz sah zákona nie je potrebná.

O

A

Text je upravený aj v súlade s pripomienkou ďalšieho pripomienkujúceho orgánu.

SOCP

K návrhu všeobecne  
Napriek tomu, že v predkladacej a v dôvodovej správe k návrhu zákona sa uvádza, že jedným z dôvodov zrušenia fondu je jeho zadlženosť, v návrhu nie je uvedený spôsob vysporiadania sa so vzniknutými záväzkami fondu; uvedenú skutočnosť je potrebné do návrhu doplniť.

O

A

Do návrhu zákona je doplnené ustanovenie o vykonaní likvidácie fondu a postup likvidátora.